bestalling
Store norske leksikon,Ordforklaringer,Ord og uttrykk på andre språk,Tyske ord og uttrykk
Bestalling er når en embetsmann/kvinne får det dokumentet som inneholder beskjed om embetsutnevnelse. 'Bestalling' brukes også om selve utnevnelsesbrevet.
Det norske uttrykket 'bestalling' kommer fra tysk Bestallung som betyr innsettelse i et embete eller en offentlig stilling. Ordet brukes samtidig om innsettelsesdokumentet (Bestallungsurkunde). Bestallung betegner også en statlig godkjenning av visse yrker som lege, apoteker eller tannlege.Det tyske substantivet Bestallung er dannet fra verbet bestallen, som betyr å utnevne noen til en stilling eller å innsette noen i en stilling. Bestallen er ei nydanning av det middelhøytyske bestalt, en stivnet perfektum partisippform av det middelhøytyske verbet bestellen, som betydde å 'innsette', 'innvie'.Bestellen er dannet av verbet stellen som på sin side er avledet fra substantivet Stall (gammelhøytysk og middelhøytysk stal) som opprinnelig betydde 'sted', 'ståsted'. Eksterne lenker Lovdata: Statens personalhåndbok 2020. 2.1.4.2 Embetsmenn – bestalling